ค่ะ หนูอายุ12ปีค่ะ หนูยังไม่เคยมาประจำเดือนค่ะ แต่หนูพบเจอกับตัวหนูเองค่ะ ปกติ หนูตกขาว สีขาวปกติ ดีค่ะ แต่ว่าวันนี้ หนูตกขาว เป็นสีน้ำตาลอ่อนๆ ค่ะ หนูไม่รู้ว่า จะอันตรายต่อสุขภาพหรือป่าวค่ะ มันคือประจำเดือน หรือ ตกขาวผิดปกติค่ะ
สวัสดีครับ wai waidaตกขาว(Leokorrhea)แบ่งเป็นสองประเภท คือ1.เป็นตกขาวตามปกติ ตกขาวปกติ จะมีปริมาณไม่มาก สีขาวใสหรือมีสีขาวขุ่นหรือขาวออกเหลืองเล็กน้อยก็ได้ แต่จะไม่มีกลิ่นเหม็น ไม่มีอาการคันบริเวณช่องคลอด ไม่มีปวดท้องน้อย ไม่มีไข้ ซึ่งอาจมีเปลี่ยนแปลงตามรอบเดือนได้2.ตกขาวที่จะถือว่าผิดปกติ ซึ่งมักเกิดจากการอักเสบติดเชื้อ ของมดลูก หรือ ช่องคลอด จากเชื้อแบคทีเรียหรือเชื้อรา โดยตกขาวมีสีเขียวเหลืองคล้ายหนอง ตกขาวเป็นก้อนขาว หรือสีชมพูแดง (เกิดจากมีเลือดปน) มีกลิ่นเหม็นคาว ปริมาณเยอะตลอดเวลา หรือมีอาการคันหรือแสบช่องคลอดร่วมด้วย อาจมีอาการปวดท้องร่วม มีไข้ เจ็บแสบคันช่องคลอดได้ซึ่งจากกรณีของนั้น หากไม่มีปัจจัยเสี่ยง เช่นการมีเพศสัมพันธ์ เป็นต้น หากยังไม่มีอาการอื่น อาจลองสังเกตุอาการก่อนได้เนื่องจากเป็นวันแรก ซึ่งหากเป็นประจำเดือนก็มักจะมีเลือดประจำเดือนออกมา แต่หาก ยังตกขาวแบบนี้ไปอีกหลายวันแนะนำให้ไปพบแพทย์เพื่อทำการตรวจรักษาครับ